《送杨廷秀秘监赴江东漕》
宋代·楼钥

平生杨诚斋，可仰不可见。
去年尺一书，老韩忽同传。
道山故仙尺，再上右文殿。
蓬莱几清浅，笔力愈雄健。
独挟风雅辀，孰敢当白战。
一官定一集，流传殆千卷。
拙工见大匠，有技不敢献。
谁持斫鬃篇，径彻岩下电。
诵之百寮上，慙汗几被面。
公今欲何之，江左去乘传。
鼻閒长栩栩，仕已忘欣怨。
英英日暮云，荐绅极追恋。
挽公不得留，觞豆纷祖饯。
惟应三山高，须公和江练。
君王念畴昔，临遣尤缱绻。
公乎遂来归，密侍清閒燕。
坐寝淮南谋，如彼雪见晛。
从容处筹帷，侵疆归古汴。

作者简介：楼钥（1137～1213）南宋大臣、文学家。字大防，又字启尺，号攻媿主人，明州鄞县（今属浙江宁波）人。楼璩的三子，有兄长楼鐊、楼锡，与袁方、袁燮师事王默、李鸿渐、李若讷、郑锷等人。隆兴元年（1163年）进士及第。历官温州教授，起居郎兼中书舍人，大定九年（1169年），随舅父贺正旦使汪大猷出使金朝。嘉定六年（1213年）卒，谥宣献。袁燮写有行状。有子楼淳、楼濛（早夭）、楼潚、楼治，皆以荫入仕。历官温州教授、乐清知县、翰林学士、吏部尚书兼翰林侍讲、资政殿学士、知太平州。 乾道间，以书状官从舅父汪大猷使金，按日记叙途中所闻，成《北行日录》。